gopelo ya gago e tšweletše, GEMS e tla go romela sephuthelwana sa kamogelo mo matšatšing a le 7 ka morago ga go hwetša kgopelo ya gago.
Kgopelo ya gago e tla ditelega ge o ka se re romele ditokomane ka moka tšeo di hlokegago.
Ge kgopelo ya gago re sa kgone go ka tšwela pele ka yona, GEMS e tla ikgokaganya le wena matšatšing a le 15 ka morago ga go hwetša kgopelo ya gago.
Ka kgopelo ikgokaganye le setheo sa rena sa megala go 0860 004367 goba ka poso ya se-eleketeroniki go enquiries@gems.gov.za ge e le gore o nyaka thušo ye nngwe gape ka ga go tlatša foromo ya go dira kgopelo.
Ka kgopelo bona tlhahli mo letlakaleng la 7 go go thuša ka go tlatša foromo ye. Se buše tlhahli le foromo yeo e šetšego e tladitšwe.
Ka kgopelo tlatša dikarolo ka moka tšeo di hlokwago go tlatšwa ka tlhokomelo gape ka botlalo.
Netefatša gore o tsenyeletša le ditokomane ka moka tšeo di hlokegago. Romela foromo yeo e tladitšwego ka botlalo go GEMS ka ye nngwe ya ditsela tšeo di latelago.
Nomoro ya pukwana ya boitsebišo Letšatši la tswalo...
Nomoro ya lekgetho la letseno...
Ka kgopelo DIRA KGETHO YA KHOLEGO E TEE go tšwa lenaneong le lego ka mo tlase mme o swaye khutlonne ya maswanedi ka X.
Dikgopelo ka moka tša go lefelwa di lefelwa ka reiti ya Setlamo go ya ka melawana ya Setlamo.
Re botše gore naa o gola bokae. Ge e le gore o mo bolaoding bja magareng goba bja godimo re botše gore naa mogolo go tsenyeletša le tša ka thoko tša ka kgwedi ke bokae tsenyeletša setlankana sa mogolo goba lengwalo la go hlatsela go thwalwa ge e le gore o mošomedi yo moswa.
Ge e le gore o leloko/moholegi ka mongwe, tsenyeletša setifikeiti sa go hlatsela go ba leloko ga gago go tšwa setlamong sa kalafi sa gago sa peleng seo se bontšhago letšatši leo o felleditšego go ba leloko ka lona (dikarata tša go ba leloko ga di a lekana). O swanetše go netefatša gore go ba leloko ga gago mo setlamong seo, go fedišitšwe.
Maloko ao a šomago, ditefelo tša ona di ntšhwa megolong ya ona moo go kgonagalago.
Ge e le gore o tla be o lefela ka tebiti otara o hloka go tlatša Tshedimošo ya Akhaonto ya Pankeng ya Leloko ka mo tlase (Karolo H).
Mosepetši wa bafani ka ditirelo tša maphelo ka tshedimošo efe kapa efe, ka tlase ga maemo a go se fanwe ka maina, yeo e hlokegago bakeng sa tshepetšo le dipalopalo, mme go lebeletšwe gore tshedimošo ya mohuta woo e tla swarwa e le sephiri ka nako tšohle.
Go bohlokwa go fa GEMS goba baemedi ba yona tumelelo ya go ka rerišana le ngaka, sepetlele goba mofani ka ditirelo tša kalafi ofe kapa ofe wa gago go netefatša gore o hwetše tlhokomelo ya maleba ya maemo a godimo.
Dikagare tša foromo ye, ke tša makgonthe, di nepagetše e bile di feleletše. Ge go ka diragala gore ke se bolele dilo ka moka goba ke hlalose dilo go feta ka mokgwa woo di lego ka ntshe, ke a kwešiša gore go ba leloko gaka go tla fedišwa mme go ka nna gwa diragala gore ke kgopelwe go lefela setlamo ditšhelete tšeo di šetšego di lefetšwe, ge nka bego ka se šomiše gampe dikholego tša ka setlamong, di ka bego di se tša lefelelwa, mme se se tla lebedišišwa go ya ka mekgwa ya go dira kganano.
Ke dirile kgetho yaka mme ke ikgotsofaditše ka dikholego tšeo kgetho ye e fana go ka tšona.
Ke a dumela gore ke tla ithuta melawana ya setlamo se.
Baholegi ka nna go sa tsenyeletšwe molekani wa ka, ba itshepile ka botlalo goba seripa sengwe go nna go fihlela moo e lego gore ba itshepile seripa sengwe go nna mme ba sa hwetše letseno la ngwaga ka ngwaga leo le sa fetego bogolo bja phenšene bjoo bo abjago, goba ga ba thwalwa go ka šoma go ya go ile go tloga letšatšing leo go tsikitlwago foromo ye.
Ke kwešiša gore tshedimošo ka ga nna le ka ga bophelo bjaka (yeo e hweditšwego go tšwa go bafani ka ditirelo tša maphelo ka tumelelo yaka) e tla swarwa e le sephiri.
šomišwa go dira diphatišišo, tshedimošo ya dipalopalo, tlhokomelo yeo e laolegago le mabaka a go dira dipego mme ge se sengwe se ka dirwa seo se sa amanego le tše, seo e tla tšewa e le tshelo ya molao.
Ke a kwešiša gore tshedimošo ya ka goba ya ba lelapa la ka e ka se rekišwe goba ya dirišwa mabakeng ao a sepelelanago le tša kgwebo.
Ke a kwešiša gore GEMS e fane ka tumelelo go batho ba itšeng gape le gore go na le batho ba bangwe ba ka ntle bao ba filwego tumelelo ya go ka šomiša/lebelela tshedimošo.
Ke a kwešiša gore GEMS e tla leka ka mekgwa yohle gore tšhireletšo yeo e lekanego ya tshedimošo e be gona ka mehla.
Ke a kwešiša gore ge go ka diragala gore taba dingwe di se sa ba tša sephiri, GEMS e tla tšea boikarabelo bjohle mme e tla leka ka mokgwa woo e kgonago go ka fokotša bothata bjo go ya ka ditsela tšeo GEMS e di tsentšego tšhomong ka boyona.
Ka go dira bjalo, ke fana ka tumelelo go mongmošomo/GEMS gore ba ntšhe ditšhelete ka moka tša ditefelo tšeo ke di kolotago GEMS, mogolong/pankeng le go lefela ditšhelete tšeo di hweditšwego go GEMS goba baemedi ba yona.
Ke tla tsebiša GEMS diiri di le 48 pele nka tsena sepetlele ka tlase ga mabaka ao e sego a tšhoganyetšo.
Ke dumela gore setlamo goba baemedi ba sona ba tla dira ditefelo tša dikgopelo tšeo ba bonago e le tša maleba mme ba dira se ba latela melawana ya setlamo.
Melawana e tla šoma ka nako tšohle, gomme ke a dumela gore ga gona mangwalo, dingwalwa goba dipukwana tšeo di tla tšeago sebaka sa melao ya setlamo.
Tshedimošo ya leloko (ka ga leloko le bophelo bja gagwe) e ka se šomišetšwe mabaka a kgwebo ya khampani goba ya rekišwa e le go dira tšhelete.
Go na le magato ao a tšeerwego go netefatša tšhireletšego ya tshedimošo.
Tumelo ya go ka bona/šomiša tshedimošo ka ga maloko le ka ga maphelo a bona e filwe batho ba ka gare ga mokgahlo le bašomišani mmogo ba wona.
Ge go ka diragala gore taba dingwe di se sa ba tša sephiri, GEMS e tla tšea boikarabelo bjohle mme e tla leka ka mokgwa woo e kgonago go ka fokotša bothata bjo go ya ka ditsela tšeo GEMS e di tsentšego tšhomong ka boyona.
Re laeditše tshedimošo e bohlokwa mo dikarolong tše fapanego mo foromong ya gago ya go dira kgopelo tšeo di tla go thušago go tlatša foromo ya gago ka go nepagala.
Setifikeiti sa go ba leloko go tšwa setlamong sa gago sapeleng se bontšhago letšatši la phedišo ya go ba leloko.
Ka kgopelo re bontšhe maina a mongmošomo wa gago ka botlalo le khoutu ya mo mokgahlong.
Ka kgopelo tlatša tshedimošo ka ga baholegi ka wena mo go KAROLO B ya foromo ya go dira kgopelo.
Ga go baholegi ka wena ka ntle ga bao ba lego mo lenaneong le, bao ba ka dumelelwago go ba maloko.
Afitafiti yeo go ikannwego go bontšha tlhokego ya thekgo ya tša ditšhelete ya molekani go leloko.
Afitafitiyeo go ikannego go bontšha tlhokego ya thekgo ya ditšhelete ya setlogolo go tšwa lelokong.
Afitafiti yeo go ikannego go bontšha tlhokego ya thekgo ya ditšhelete ya ngwanageno go tšwa lelokong.
Afitafiti yeo go ikannego go bontšha tlhokego ya thekgo ya ditšhelete ya batlogolo go tšwa lelokong.
Diafitafiti tšeo go bolwetšwego ka tšona di swanetšwe go tlatšwa gammogo le lenaneo la dipotšišo la tša kalafi la baholegi bao ba golofetšego, mme tšona di a hwetšagala mo websaeteng ya GEMS e lego www. gems.gov.
Ge e le gore go a hlokega gore o romele afitafiti o hloka go ya setisshing sa kgauswi le wena sa maphodisa goba motho ofe kapa ofe yoo a ngwadišitšwego bjale ka khomišinara wa boikano go netefatša gore tshedimošo yeo o tla e fago GEMS ke nnete e bile e nepagetše.
Tšea foromo ya pegelo ya tekolo ya tša kalafi o ye le yona ngakeng ya gago, gomme o mo kgopele gore a tlatše foromo yeo. Tefelo ya go bonwa ke ngaka e tla lefelwa go tšwa kholegong ya go bona ngaka ya maloko ao a ngwadišitšwego.
Moo go kgonegago dira gore letšatši la gago la goba leloko la GEMS le latela thwii la gago la bofelo la go ba leloko la setlamo sa gago sa peleng, ka ge sekgoba mo go beng leloko ga gago setlamong sa tša kalafi go ka ama gampenyana saposidi ya gago ya mongmošomo.
Ge o se wa tsenya letšatši, o tla tšewa o nyaka go thoma semetseng mme boingwadišo bja gago bo tla tšewa e le letšatši la pele la kgwedi yeo e latelago, se se direlwa gore o se ke wa šalela morago ditefelong.
Badirakgopelo bao ba lego phenšeneng: Tlatša foromo ya M2 le Z583 gore Lefapha la tša Matlotlo e tle e tsebe go hlatsela saposidi.
Badirakgopelo bao ba thwetšwego: Ka kgopelo laetša mogolo wa gago wa kgwedi ka kgwedi. Ge e le gore o mo bolaoding bja magareng goba bja godimo re botše gore naa mogolo go tsenyeletša le tša ka thoko tša ka kgwedi ke bokae tsenyeletša setlankana sa mogolo goba lengwalo la go hlatsela go thwala ge e le gore o mošomedi yo moswa.
Lemoga gore ge setifikeiti sa gago se sa bontšhe letšatši la mafelelo leo o bilego leloko ka lona re ka se kgone go se šomiša. Gopola go ngwala le go romela lengwalo la phedišo ya go ba leloko go setlamo sa gago sa peleng go fediša go ba leloko ga gago, ge e le gore ga se wa dira se.
Ge o ka kgetha goba leloko la Sapphire goba Beryl, o swanetše go lemoga gore tše ke dikgetho tša neteweke. Se se ra gore wena le baholegi ka wena le gapeletšega gore le šomiše feela bafani ka ditirelo tša kalafi bao ba nago le kontraka le neteweke ya Prime Cure. Ngaka/Ngaka ya tša Meeno ya gago ya bjale e ka no ba e se ya tšhwa e e ba leloko la neteweke ya Prime Cure.
Ge wena goba yo mongwe wa baholegi ka wena a phela ka HIV/AIDS, go tla go thuša gore o be leloko la lenaneo la taolo la GEMS HIV/AIDS ka go leletša "Aid for Aids" go 0860 100 608.
GEMS e fana ka dikholego tšeo di tseneletšego tša dihlare tša mohuta wo go maloko ka moka.
Ge o ngwadišitšwe lenaneong le, dihlare tša gago di tla lefelelwa ka botlalo, e feela o swanetše go gopola go di tšea khemising yeo e ngwadišitšwego netewekeng ya Prime Cure goba di romelwe ke khemisi yeo e posago kalafi sepedi yeo e ngwadišitšwego.
Ge ngaka ya gago e go lekotše mme e tladitše foromo ya go dira kgopelo, o tla swanela ke go romela kgopelo ye gammogo le taelo go tšwa ngakeng ya kalafi ya mmušeletšwa go 0866 51 8009 gore re e lebelele. Goba o ka nna wa di romela ka poso ya se-eleketeroniki atereseng ye: chronicDSP@gems.gov.za.
Sehlopha sa tša dihlare se tla lebelela se gomme ge go hlokagala se tla ikgokaganya le ngaka ya gago (ka mogala goba ka lengwalo) gore se tle se kgone go kgetha dihlare tše sa bitšego. O tla hwetša SMS yeo e tla go bontšhago boemo bja kgopelo ya gago (khwetšo le tumelelo).
Tsenyeletša le ditokomane tšeo di thekgago boemo bja gago, ditlhohleletšo (bjale ka ge go nyakega) go dira gore kgopelo ya gago e se ditelege.
Ka morago ga gore di dumelelwe o tla hwetša lengwalo leo le nago le lenaneo la dihlare tšeo di dumelelwago go ka lefelelwa go tšwa go MPL (lenaneo la hlwaahlwa ya dihlare) le tšeo di tla hlokwago gore le wena o lefele setseka sa gago. O tla fiwa kgetho ye nngwe gape yeo e sa hlokego gore wena o lefele setseka sa gago. Ka kgopelo boledišana le ngaka ya gago ka kgonagalo ya go šomiša dihlare tšeo di sa tlo nyakego gore o lefele setseka sa gago. Ge e le gore sehlare se se fapana le seo se šišinywago ke ngaka, lengwalo la tlhaloso le tla tla le lengwalo la tumelelo mme sekopišwa sa lona se tla romelwa go ngaka ya gago.
Ge kgopelo ya gago e gannwe, o tla romelwa lengwalo gomme sekopišwa sa lona se tla romelwa ngakeng ya gago. Ge e le gore go hlokega gore tshedimošo ye nngwe ya setleliniki e a hlokega, kgopelo ya gago e tla lebelelwa gape ka morago ga gore tshedimošo ka moka yeo e hlokegago e hwetšwe go tšwa ngakeng ya gago.
Ge e le gore dihlare tša gago tša mmušeletšwa di fetoga ka mokgwa ofe o itšeng, o tlamegile go tsebiša GEMS.
Ge re se na go lebelela foromo ya gago ya kgopelo, o tla hwetša SMS go hlatsela gore re hweditše kgopelo. O tla tsebišwa semetseng ge e le gore o hloka go fana ka tshedimošo ye nngwe gape ya tlaleletšo gore re kgone go fetša ka kgopelo ya gago.